250 at Pinnacle | LekkeSlaap
Vanaf R4 500 per nag(plek vir 8)
250 at Pinnacle bied gerieflike selfsorgverblyf in 'n luuske vierslaapkamerhuis op Piccacle Point Gholflandgoed. Dié landgoed is op die hang van 'n krans geleë met 'n uitsig oor die Indiese Oseaan, wat spog met 'n wêreldklas gholfbaan.
Dié dubbelverdiepinghuis bied 'n skilderagtige uitsig aan oor die gholfbaan en dit is geleë tussen die eerste en tiende skoonveld van dié wêreldklas-gholfbaan. DIe huis is geskik vir 8 gaste en daar is 4 slaapkamers. Die kamers het elk 'n koninggroote-bed óf twee enkelbeddens, afhangend van gaste se voorkeur. Elke slaapkamer het lugversorging en 'n TV. Twee van die slaapkamers lei na balkonne met uitsigte oor die gholfbaan. Elke kamer het 'n en suite-badkamer met 'n bad en stort. Linne en beddegoed word voorsien, gaste moet asb. hulle eie swemhanddoeke saambring.
Die huis het ook 'n gerieflike 'pajama area' met 'n snoesige gaskaggel en 'n TV. Dié area lei na die balkon met 'n uitsig oor die eenheid se privaat setperk, waar gaste 'n bietjie kan opskerp voor hulle afslaan. Daar is 'n oopplan-leef- en -eetarea en 'n kombuis wat netjies afgerond is. Die kombuis en waskamer yet 'n yskas, oond en stoof, mikrogolf, wasmasjien, tuimeldroër en skottelgoedwasser.
Die TV-kamer en leefarea het 'n TV met vol DStv, lugversorging en 'n knus gaskaggel. Die eetkamer het plek vir 10 gaste en daar is 'n toe patio met pragtige uitsigte. Dit word afgerond met hout- en gasbraaigeriewe en glydeure wat na die plonspoel lei.